CELEX: C2005/182/25
Language: sl
Date: 2005-07-23 00:00:00
Title: Sodba Sodišča (veliki senat) z dne 7. junija 2005 v zadevi C-543/03 (predlog za sprejem predhodne odločbe Oberlandesgericht Innsbruck): Christine Dodl, Petra Oberhollenzer proti Tiroler Gebietskrankenkasse (Uredbi (EGS) št. 1408/71 in 574/72 — Družinski dodatki — Dodatek za vzgojo — Upravičenost do dodatkov enake vrste v državi članici zaposlitve in v državi članici stalnega prebivališča)

23.7.2005   
            
            
               SL
            
            
               Uradni list Evropske unije
            
            
               C 182/13
            
         
      SODBA SODIŠČA
   
   (veliki senat)
   z dne 7. junija 2005
   v zadevi C-543/03 (predlog za sprejem predhodne odločbe Oberlandesgericht Innsbruck): Christine Dodl, Petra Oberhollenzer proti Tiroler Gebietskrankenkasse (1)
   
   (Uredbi (EGS) št. 1408/71 in 574/72 - Družinski dodatki - Dodatek za vzgojo - Upravičenost do dodatkov enake vrste v državi članici zaposlitve in v državi članici stalnega prebivališča)
   (2005/C 182/25)
   Jezik postopka: nemščina
   V zadevi C-543/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Oberlandesgericht Innsbruck (Avstrija) z dne 16. decembra 2003, ki je prispel na Sodišče dne 29. decembra 2003, v postopku, ki poteka med Christine Dodl, Petro Oberhollenzer in Tiroler Gebietskrankenkasse, je Sodišče (veliki senat), v sestavi V. Skouris, predsednik, P. Jann, C. W. A. Timmermans in A. Rosas, predsedniki senata, C. Gulmann, J.-P. Puissochet, K. Schiemann (poročevalec), J. Makarczyk, P. Kūris, E. Juhász, U. Lõhmus. E. Levits in A. Ó Caoimh, sodniki, generalni pravobranilec: L. A. Geelhoed, sodni tajnik: K. Sztranc, administratorka, dne 7. junija 2005 razglasilo sodbo, katere izrek se glasi:
   
               1.
            
            
               Oseba ima lastnost „delavca“ v smislu Uredbe Sveta (EGS) št. 1408/71 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, kot je bila spremenjena in posodobljena z Uredbo (ES) št. 1386/2001 Evropskega Parlamenta in Sveta z dne 5. junija 2001, četudi je obvezno ali prostovoljno zavarovana le za eno tveganje v okviru enega od splošnih ali posebnih sistemov socialne varnosti, ki jih navaja člen 1(a) te uredbe, in sicer neodvisno od obstoja delovnega razmerja. Nacionalno sodišče je tisto, ki izvede nujne preveritve, da ugotovi, ali sta tožeči stranki v postopku v glavni stvari v časovnih obdobjih, za katera se zahtevajo obravnavani dodatki, pripadali veji avstrijskega sistema socialne varnosti in sta s tem zajeti s pojmom „delavec“ v smislu člena 1(a) te uredbe.
            
         
               2.
            
            
               Če zakonodaji države članice zaposlitve in države članice stalnega prebivališča delavca, temu za istega družinskega člana in v istem časovnem obdobju zagotavljata upravičenje do družinskih dodatkov, je za dodelitev teh dodatkov pristojna država članica po členu 10(1)(a) Uredbe Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71, kot je bila spremenjena z Uredbo Komisije (ES) št. 410/2002 z dne 27. februarja 2002, ki je načeloma država članica zaposlitve.
               Vendar če je oseba, ki je upravičena skrbeti za otroka, posebej zakonec ali življenjski sopotnik delavca, ki je zaposlen v državi članici stalnega prebivališča, mora družinske dodatke po členu 10(1)(b)(ii) te uredbe zagotoviti ta država članica, neodvisno od tega, koga zakonodaja te države določa kot neposrednega prejemnika teh dodatkov. V tem primeru dodelitev družinskih dodatkov s strani države članice zaposlitve miruje do višine družinskih dodatkov, ki jih določa zakonodaja države članice stalnega prebivališča.
            
         
      (1)  UL C 850, 3.4.2004.